Llant ula d tidwilin anda i d-teɛraḍen inazuren n tsekla, ttawin-d awal ɣef tsekla-agi n yimaziɣen ama deg rradyu neɣ deg tiliẓri. Ahat segmi tewweḍ tsekla ɣer tɣamsa dayen i yeǧǧan ineɣmasen ad d-rren tamuɣli-nsen ɣur-s, acku d nutni i t-idyettawin deg tɣamsa. D ayen i ten-yeǧǧan ad d-qelben fell-as, yal wa amek i t-yettwali, d wamek i t-d-yettawi, akken daɣen llan wid i as-ixedmen asisen, d wid i as-ixedmen azɣan neɣ asenqed.